Συντεταγμένες: 44°25′33.28″N 26°4′56.14″E﻿ / ﻿44.4259111°N 26.0822611°E﻿ / 44.4259111; 26.0822611

Ο Καθεδρικός Ναός της Σωτηρίας του Ρουμανικού Λαού υπό κατασκευή.
Ο **Καθεδρικός Ναός της Σωτηρίας του Ρουμανικού Λαού** (ρουμανικά: Catedrala Mântuirii Neamului Românesc‎) είναι ο πατριαρχικός καθεδρικός ναός της Ρουμανικής Ορθόδοξης Εκκλησίας, βρίσκεται στο Βουκουρέστι και αποτελεί τον **ψηλότερο και μεγαλύτερο Ορθόδοξο χριστιανικό ναό στον κόσμο**. Ο ναός είναι αφιερωμένος στην Ανάληψη του Χριστού και τον Απόστολο Ανδρέα.
Ο καθεδρικός ναός είναι σχεδιασμένος με καθίσματα για περίπου 6.000 πιστούς, δέκα φορές μεγαλύτερος από τον υπάρχοντα πατριαρχικό καθεδρικό ναό.. Καθαγιάστηκε στις 25 Νοεμβρίου 2018 από τον Οικουμενικό Πατριάρχη Βαρθολομαίο.

Ιστορία
-------

Η πρώτη ιδέα ενός εθνικού καθεδρικού ναού εμφανίστηκε μετά από το Ρουμανικό Πόλεμο της Ανεξαρτησίας (1877 - 1878). Θα συμβόλιζε τη νίκη της Ορθοδοξίας εναντίον των Οθωμανών Μουσουλμάνων. Η ιδέα έμεινε απραγματοποίητη λόγω έλλειψης συναίνεσης σχετικά με το σχεδιασμό, τη θέση και τη χρηματοδότηση.(pp56–57)

Το 1920, ο Βασιλιάς Φερδινάνδος έστειλε επιστολή στον Μητροπολίτη Μύρωνα Κριστέα (Miron Cristea), υποστηρίζοντας το έργο, αλλά αυτό δεν είχε αποτέλεσμα. Το 1925, αφότου η Ρουμανική Ορθόδοξη Εκκλησία έγινε ανεξάρτητο πατριαρχείο, ο Κριστέα πρότεινε το Πάρκο Carol ως τοποθεσία του ναού, αλλά η ιδέα απορρίφθηκε υπέρ της Πλατείας Bibescu Vodă. Εκεί, το 1929, υψώθηκε μια *troiță* (μνημείο του Σταυρού). Λόγω έλλειψης κεφαλαίων η κατασκευή αναβλήθηκε και αργότερα ξεχάστηκε.(pp56–57)

Τον Σεπτέμβριο του 1995, οπότε η Ρουμανική Ορθόδοξη Εκκλησία γιόρτασε την 70η επέτειο από την ανεξαρτησία της, ο Πατριάρχης Θεόκτιστος πρότεινε ένα νέο μεγάλο καθεδρικό ναό στην κλίμακα του πρόσφατα ανακατασκευασμένου Καθεδρικού Ναού του Σωτήρος Χριστού στη Μόσχα.(pp56–57). Οραματίστηκε ένα ναό με χωρητικότητα 10.000 ατόμων ορθίων. Στις 12 οκτωβρίου 2004, η Γερουσία ψήφισε για το έργο που εκτιμήθηκε ότι θα ολοκληρωνόταν σε 6 χρόνια. Στις 27 και 28 Νοεμβρίου 2004 επίσημοι καθώς και έως και 1.000 ιερείς και προσκυνητές από το Βουκουρέστι και άλλες πόλεις συγκεντρώθηκαν στο Βουκουρέστι. Η Ιερά Σύνοδος συνήλθε σε σύνοδο. Στις 29 Νοεμβρίου 2007, ο Πατριάρχης Ρουμανίας Δανιήλ έθεσε το θεμέλιο λίθο, έδωσε την ευλογία του και καθαγίασε την περιοχή στο Λόφο των Όπλων (*Dealul Arsenalului*).

### Τοποθεσία

Τρεις θέσεις προτάθηκαν για το ναό. Το 2004 επιλέχτηκε η ιστορική περιοχή του Λόφου των Όπλων, στη Λεωφόρο "13 Σεπτεμβρίου". Αυτή η περιοχή κάποτε είχε δύο μοναστήρια: Τη Μονή Μιχαήλ  Βόδα και τη Μονή Ερμιτάζ. Υπήρχαν επίσης τρεις ενορίες: οι Albă Postăvari, Spirea Veche και Izvorul Tămăduirii που καταστράφηκαν ή μεταφέρθηκαν κατά την εποχή του κομμουνισμού.

Η αρχικώς προταθείσα θέση ήταν ένα πάρκο στο Piaţa Unirii (Πλατεία Ενότητας), όπου το 1998, χωρίς την κατάλληλη άδεια, ο Πατριάρχης Θεόκτιστος έθεσε θεμέλιο λίθο του ναού, παρουσία του Προέδρου, Emil Constantinescu.

### Κατασκευή

Στις 15 Δεκεμβρίου 2010 άρχισε η κατασκευή του ναού. Για να χτιστεί, χρησιμοποιήθηκαν 100.000 m3 σκυροδέματος, 45.000 τόνοι άκαμπτου και περίπου 25.000 τόνοι εύκαμπτου οπλισμού, δέκα φορές περισσότερο υλικό από ένα δεκαόροφο κτήριο.  Η ενεργειακή απόδοση εξασφαλίζεται από ογκώδεις τοίχους με τούβλα εσωτερικά και εξωτερικά. Ο ναός έχει σχεδιαστεί για να αντέχει σε σεισμούς 8,5 βαθμών της κλίμακας Ρίχτερ.

Αρχιτεκτονική
-------------

Η τελική εμφάνιση του καθεδρικού ναού σε γραμματόσημο  που εκδόθηκε για τον εορτασμό των 130 χρόνων από την αναγνώριση του αυτοκέφαλου της Ρουμανικής Ορθόδοξης Εκκλησίας.
Το σχέδιο του νέου καθεδρικού συζητήθηκε από τα ενδιαφερόμενα μέρη, συμπεριλαμβανομένης της Ρουμανικής Γερουσίας και του Δημάρχου του Βουκουρεστίου. Το σχέδιο που επικράτησε περιλάμβανε αρχιτεκτονικές λεπτομέρειες από όλες τις ρουμανικές επαρχίες και τα εδάφη. Προβλεπόταν ότι 10.000 προσκυνητές θα χωρούσαν όρθιοι στον κύριο καθεδρικό ναό κτίριο και το όλο συγκρότημα θα μπορούσε να φιλοξενήσει 125.000 επισκέπτες σε μια έκταση 110 στρεμμάτων.

Ο ναός έχει μήκος 126 μ. πλάτος 68 μ. και ύψος 127 μ. (132 μ. από το επίπεδο του εδάφους). Το σχεδιαζόμενο "σημείο μηδέν" είναι 7.500 τ. μέτρα. Το κεντρικό κτίριο (τρεις όροφοι) έχει ανύψωση 7 μέτρα, με τον υπόγειο χώρο στα 17 μ. κάτω από το επίπεδο του εδάφους. Τα δύο πρώτα επίπεδα αποτελούν μια κύρια αίθουσα με ύψος 11 μέτρα, όπου μπορούν να χωρέσουν 3,000  προσκυνητές. Η ισόγεια περιοχή είναι μεγαλύτερη (152 Χ 92 μ.) χωρισμένη σε χώρους όπου περιλαμβάνονται μια κύρια αίθουσα, άλλες αίθουσες και δωμάτια για εκδηλώσεις, ένα κατάστημα για εικόνες και θρησκευτικές ενδυμασίες, ένα εργαστήριο (π.χ. για ξυλουργικής, ταπετσαρίας και εργασίας μετάλλων), ένα μουσείο, εκθετήριο-γκαλερί, κατάστημα ειδών λειτουργικής, αποθηκευτικούς χώρους, εστιατόριο, χώρο στάθμευσης, λατρευτικά αντικείμενα και χώρους για τους εργαζόμενους.

Το συγκρότημα του καθεδρικού ναού περιλαμβάνει ένα καθεδρικό κτίριο κάτω από τον ναό, κουζίνα με χωρητικότητα 1.000 ατόμων, δύο ξενοδοχεία και χώρο στάθμευσης για περίπου 500 αυτοκίνητα.

### Αντιρρήσεις

Το μέγεθος του κτιρίου επικρίθηκε από διάφορες πηγές, όπως η γαλλική εφημερίδα *Le Figaro*, η οποία το ονόμασε  "φαραωνικό σχέδιο" και "άξιο της μεγαλομανίας του Ceauşescu". Ο συγγραφέας Alexandru Paleologu ζήτησε να σταματήσει το έργο. Το συνέκρινε με τα σοβιετικής έμπνευσης Casa Scânteii και το Σπίτι του Λαού και ισχυρίστηκε ότι "ο καθεδρικός ναός είναι ένα καταστροφικό, μοιραίο κιτς (...) ένας εκκλησιαστικός τσαουσεσκισμός (...) και παρασιτικός, ανήθικος και θρασύς". Ο δημοσιογράφος Tudor Cristian Popescu αποκάλεσε τον καθεδρικό ναό "Mall του Θεού". Είπε ότι από τη Ρουμανία δεν λείπουν οι εκκλησίες, μεγάλες ή μικρές. 

Η απάντηση της Ρουμανική Ορθόδοξης Εκκλησίας σε τέτοιου είδους κριτική ήταν ότι ο νέος καθεδρικός ναός, δεν θα μιμηθεί τα γιγαντιαία κτίρια της κομμουνιστικής περιόδου, αλλά θα τα "διορθώσει μέσα από μια αξιοπρεπή και αρμονική γεωμετρία".

Κόστος και χρηματοδότηση
------------------------

Το 2006, η εφημερίδα Evenimentul Zilei υπολόγισε το κόστος σε περισσότερα από 500 εκατ. ευρώ, συμπεριλαμβανομένης της αξίας της γης. Το 2007, ο Πατριάρχης Δανιήλ εκτίμησε το κόστος της οικοδομής, εκτός από τη γη, περίπου σε 400 εκατ. ευρώ. Το 2008, η εφημερίδα *Le Figaro* υπολόγισε  το κόστος σε €1 δις ευρώ.

Το 2007, η κυβέρνηση ανακοίνωσε ότι θα δωρίσει το 30 εκατ. λέι (€8 εκατ. ευρώ) για την κατασκευή του νέου καθεδρικού ναού. Το κοινοβούλιο νομοθέτησε ότι το ήμισυ του κόστους του Καθεδρικού ναού θα έρθει από το κράτος. Αυτή η απόφαση κατακρίθηκε. Ο Daniel Dăianu, ένας  Φιλελεύθερος Ευρωβουλευτής, πρότεινε ήταν μια λαϊκιστική δαπάνη και ότι τα κονδύλια  θα προέρχονται από άλλους τομείς δαπανών. Ο ακτιβιστής Remus Cernea, ιδρυτής της *Solidaritatea pentru libertatea de conştiinţă* (Ένωση Αλληλεγγύη για την Ελευθερία Συνείδησης), κατήγγειλε ότι η χρηματοδότηση από τον καθεδρικό ναό με το δημόσιο χρήμα συνιστά διάκριση σε βάρος άλλων.

Το 2013, το κόστος κατασκευής υπολογίζεται σε 400 εκατ. Λέι. το 2015, πέντε χρόνια μετά την έναρξη κατασκευής, το συνολικό κόστος για τη δομή του καθεδρικού ναού χωρίς τα τελειώματα επανεκτιμήθηκε σε €91 εκατ. ευρώ.

Δείτε επίσης
------------

* Καθεδρικός Ναός Αγίου Σάββα (Βελιγράδι)
* Καθεδρικός Ναός Αγίου Αλεξάνδρου Νιέφσκι (Σόφια)
* Ιερός Ναός Αγίου Ανδρέα Πατρών

Αναφορές
--------

1. ↑  "Hramul Catedralei Mantuirii Neamului" Αρχειοθετήθηκε 2015-09-23 στο Wayback Machine. *Catedralaneamului.ro* Accessed 29 November 2014.
2. ↑  «"Catedrala Mantuirii Neamului va purta hramul sf. ap». Αρχειοθετήθηκε από το πρωτότυπο στις 5 Δεκεμβρίου 2014. Ανακτήθηκε στις 20 Φεβρουαρίου 2017.
3. 1 2  "Romania's costly passion for building churches."
4. ↑  «Catedrala Mântuirii Neamului va fi sfinţită pe 1 decembrie 2018». *Mediafax*. 2 Μαΐου 2016.
5. ↑  «Εγκαινιάστηκε ο μεγαλύτερος Ορθόδοξος Ναός του κόσμου». *kathimerini.gr*. 2018-11-26.. Ανακτήθηκε στις 2021-04-06.
6. ↑  Stan L. and Turcescu L. *Religion and Politics in Post-Communist Romania* Oxford University Press, 2007, ISBN 0-19-530853-0.
7. ↑  "Romanian People's Salvation Cathedral" Αρχειοθετήθηκε 2015-09-23 στο Wayback Machine. Catedralaneamului.ro.
8. ↑  "Catedrala Mântuirii Neamului ar putea fi inaugurată peste şase ani" Αρχειοθετήθηκε 2008-10-21 στο Wayback Machine. *Adevărul*, 26 November 2007.
9. ↑  «"Bucharest's new cathedral to out-do."». Αρχειοθετήθηκε από το πρωτότυπο στις 1 Ιουλίου 2016. Ανακτήθηκε στις 20 Φεβρουαρίου 2017.
10. ↑  Gheorghiţă, Elvira (4 Ιουνίου 2015). «Catedrala Neamului, rezistentă la cutremure de 8,5 grade, pregătită de slujbe din 2017. Galerie FOTO de pe şantier». *Gândul* (στα Romanian). CS1 maint: Μη αναγνωρίσιμη γλώσσα (link)
11. ↑  Gheorghiţă, Elvira (31 Ιουλίου 2015). «Suma impresionantă pe care Guvernul o dă pentru continuarea lucrărilor la Catedrala Neamului». *Gândul* (στα Romanian). CS1 maint: Μη αναγνωρίσιμη γλώσσα (link)
12. ↑  "Ansamblului Arhitectural Catedrala Mântuirii Neamului" Αρχειοθετήθηκε 2015-09-23 στο Wayback Machine. Patriarhia.
13. ↑  "Săli polivalente în subsolul Catedralei Neamului, de aceeaşi mărime cu biserica de deasupra" Αρχειοθετήθηκε 2014-04-28 στο Wayback Machine. Gândul.
14. ↑  "Pe cine mântuieşte Catedrala Mântuirii Neamului?"
15. ↑  "România în top 10 al celor mai mari edificii de cult din lume" Αρχειοθετήθηκε 2014-04-26 στο Wayback Machine. Adevarul.ro
16. ↑  Cristian Tudor Popescu "Catedrala Mântuirii în Țara Mântuielii."[*νεκρός σύνδεσμος*]
17. ↑  «"Fericiţi cei ce construiesc biserici, nu cei ce le demolează."». Αρχειοθετήθηκε από το πρωτότυπο στις 29 Μαρτίου 2013. Ανακτήθηκε στις 20 Φεβρουαρίου 2017.
18. ↑  "PF Daniel: Catedrala Mântuirii Neamului costă mai puţin decât aeroportul din Iaşi"[*νεκρός σύνδεσμος*], *Gândul*, 29 November 2007.
19. ↑  "Les projets pharaoniques de l'Église orthodoxe à Bucarest."
20. ↑  "Catedrala Bugetului Neamului" Αρχειοθετήθηκε 2016-03-03 στο Wayback Machine. *România Liberă*, 13 December 2007.
21. ↑  "A doua plângere prealabilă demersului în instanţă privind acordarea de fonduri publice pentru Catedrala Mântuirii Neamului" Αρχειοθετήθηκε 2014-11-18 στο Wayback Machine. Humanism.ro
22. ↑  «Catedrala Neamului va costa 400 mil. lei, bani cu care se puteau construi 1.500 de scoli, 300 km de autostrada sau finanta 8.000 de transplanturi». *InCont.ro*. 23 Απριλίου 2013.
23. ↑  Catedrala Mântuirii Neamului - gata "la roşu" peste doi ani at romania-actualitati.ro

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καθεδρικός Ναός της Σωτηρίας του Ρουμανικού Λαού** |

* Επίσημη ιστοσελίδα
* Αρχειοθετήθηκε 2017-02-11 στο Wayback Machine.του 2016